મેષ : તા. 29ના રોજ કોઈ મહત્ત્વની ઉઘરાણી આવવાની સંભાવના છે. તા. 29ના રોજ બપોરે પછી અને 30, 31 દરમિયાન લાભદાયક સમય રહેશે. આપની યોગ્યતા અને કુશળતાની કદર થશે. લાંબા સમયથી કોઈ ચિંતા અને પરેશાની હશે તો દૂર થશે. સરકારી કામકાજમાં પણ સફળતા મળશે. મકાન-વાહનથી લાભ થશે. વિદ્યાર્થીઓને અભ્યાસની બાબતમાં પ્રગતિ થશે. આર્થિક તકલીફોમાં રાહત થતી જણાશે. પરિવાર તેમજ પત્ની સાથેના મુધુર સંબંધો રહેશે. પારિવારિક વાતાવરણ આનંદમય રહેશે. ઘરમાં શુભ પ્રસંગો બનવાની શક્યતા વધારે છે. નવા મહેમાનોની આગમનની પણ શક્યતા છે. તા. 01-08 અને 02-08 તથા તા. 03 દરમિયાન બારમે ચંદ્ર હોવાથી સમય સારો નહીં જાય. ધનના વ્યયથી સંભાળવું. આપના આત્મવિશ્વાસમાં ઉણપ આવી શકે છે. ચારે બાજુ ચિંતાજનક વાતાવરણ રહેશે. આકસ્મિક ખર્ચાઓ વધતા જણાશે. આવક કરતાં જાવક વધારે રહે. તા. 4ના રોજ થોડી રાહત રહેશે. સમય હવે તમારી તરફેણ કરશે. તેના ફળસ્વરૂપ આપની મહેનત રંગ લાવશે અને નકારાત્મક પરિસ્થિતિને પણ તમે સકારાત્મક પરિસ્થિતિમાં ફેરવીનાખશે. આપ પરિવાર સાથે સુખશાંતિથી સારો સમય પસાર કરી શકશો. તમારી મનોકામના પૂર્ણ થશે. ભાગ્ય પણ તમને સાથ આપશે.